Ich wil nv teilen ê ich var (Mit originalen Lettern)
Ich wil nv teilen ê ich var·
min varnde gv̊t vn̄ eigens vil·
dc ieman dvrfe ſtriten dar·
wan den ichs hie beſcheidē wil·
al min vngelúke wil ich ſchaffen iênen·
die ſich haſſes vn̄ nides wenen·
dar zv̊ min vnſelikeit·
mine ſwere·
habē die lvgenere·
min vnſinnē·
ſchaffe ich den die mit velſche mīnen·
der frowen nach h̾ze liebe ſenendiv leit·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse